# data[].attributes.headline
Ο ΜΙΚΡΟΣ ΠΡΙΓΚΙΠΑΣ

# data[].attributes.subject
Ο ΜΙΚΡΟΣ ΠΡΙΓΚΙΠΑΣ

# data[].attributes.body
Το αγαπημένο μου βιβλίο είναι Ο Μικρός Πρίγκιπας. Το έγραψε ο Αντουάν ντε Σεντ-Εξιπερί. Γεννήθηκε το 1900 και απεβίωσε το 1944.

«Μόνο με την καρδιά βλέπεις καλά. Την ουσία δεν τη βλέπουν τα μάτια». Τα λόγια μιας αλεπούς προς τον Μικρό Πρίγκιπα, ένα ιδιαίτερο παιδί που έφτασε στη Γη από έναν άλλο πλανήτη. Είναι ένα τρυφερό και ευαίσθητο βιβλίο. Η συνάντηση στην έρημο της Σαχάρας του Μικρού Πρίγκιπα με έναν πιλότο, που βρέθηκε εκεί μετά από βλάβη του αεροπλάνου του, το ταξίδι του σε πλανήτες με μοναδικό κάτοικο έναν βασιλιά, έναν ματαιόδοξο, έναν μπεκρή, έναν επιχειρηματία, έναν φανοκόρο και έναν γεωγράφο, καθώς και οι συνομιλίες του στη Γη με φίδια, λουλούδια, αλεπούδες και ανθρώπους, είναι ο καμβάς που χρησιμοποιεί ο Εξιπερί για να υμνήσει τη φιλία και την αγάπη και να καυτηριάσει –με μοναδική λεπτότητα– ανθρώπινα πάθη και συμπεριφορές.

Αυτό το βιβλίο μου αρέσει επειδή μου προκαλεί πολλά συναισθήματα. Σας το προτείνω να το διαβάσετε!

Χριστιαννα.Δ

# data[].attributes.wish_content.attachment_props.alternative_text
ο μικρός πρίγκιπας 

# data[].attributes.headline
Η περιπέτεια στο βουνό 🗻

# data[].attributes.subject
Η περιπέτεια στο βουνό 🗻

# data[].attributes.body
Σήμερα θα σας μιλήσω για το αγαπημένο μου βιβλίο, «Η περιπέτεια στο βουνό». Η συγγραφέας αυτού του βιβλίου είναι η Ένιντ Μπλάιτον, η οποία έχει γράψει πάνω από 700 βιβλία. Η Ένιντ Μπλάιτον γεννήθηκε στο Λονδίνο στις 11 Αυγούστου 1897 και πέθανε στις 28 Νοεμβρίου 1968.

Το βιβλίο αυτό μας μιλά για τέσσερα παιδιά που έζησαν μία μεγάλη περιπέτεια στο βουνό. Η περιπέτεια αυτή, όμως, άρχισε από ένα μεγάλο ταξίδι, κατά το οποίο πήγαν σε ένα αγρόκτημα. Τα παιδιά ονομάζονταν Φίλιπ, Τζακ, Ντάινα και Λούσι-Αν.

Αυτό το βιβλίο όμως κυκλοφορεί στις εκδώσεις ΜΙΝΩΑΣ

Σωτήρης Κ.

# data[].attributes.headline
 Πέντε Πριγκίπισσες και ένα Μυστικό

# data[].attributes.subject
 Πέντε Πριγκίπισσες και ένα Μυστικό

# data[].attributes.body
Το αγαπημένο μου βιβλίο είναι οι «Πέντε Πριγκίπισσες και ένα Μυστικό», γραμμένο από την Elisabetta Dami. Μιλάει για πέντε αδερφές πριγκίπισσες, καθεμία από τις οποίες έχει μια ξεχωριστή ικανότητα.

Η Σάμα, η μεγαλύτερη αδελφή, έχει την ικανότητα να επικοινωνεί με τα φυτά, τα λουλούδια και τα ζώα, επειδή τα φροντίζει με αγάπη και έτσι μπορούν να καταλάβουν τι τους λέει.

Η Νίβερ είναι η δίδυμη αδελφή της Ντιαμάντε και έχει πιστό σύντροφο τον λύκο Σείριο. Της αρέσει πολύ να σχεδιάζει, κυρίως κομψά φορέματα.

Η Γιάρα είναι η μικρότερη αδελφή και αγαπάει τη φύση, τα δέντρα και τα δάση. Ένας θηλυκός λύγκας, η Μίρα, δεν την εγκαταλείπει ποτέ.

Η αγαπημένη μου, η Καλέα, λατρεύει τη θάλασσα και είναι αχώριστη με το δελφίνι της, τον Σολ. Είναι καταπληκτική μαγείρισσα και φτιάχνει τέλεια γλυκά.

Τέλος, η Ντιαμάντε, που είναι δίδυμη με τη Νίβερ, έχει συντροφιά την πεταλούδα της, τη Λούνα. Έχει πάθος με τα πολύτιμα πετράδια και φτιάχνει πανέμορφα κοσμήματα.

# data[].attributes.headline
Το καπλάνι της βιτρίνας

# data[].attributes.subject
Το καπλάνι της βιτρίνας

# data[].attributes.body
Το βιβλίο που θα σας παρουσιάσω ονομάζεται «Το καπλάνι της βιτρίνας». Είναι ένα μυθιστόρημα της Άλκης Ζέη. Κυκλοφορεί από τις εκδόσεις Μεταίχμιο και η εικονογράφηση είναι της Βάσως Ψαράκη.

Η Μέλια και η Μυρτώ, που ζουν στη Σάμο, αναγκάζονται να κατανοήσουν έννοιες όπως ο φόβος, η φυλακή, η προδοσία και ο πολιτικός αγώνας, ωριμάζοντας απότομα.

Μου αρέσει αυτό το βιβλίο, γιατί έχει μια πολύ ενδιαφέρουσα ιστορία, και σας προτείνω να το διαβάσετε.

Αναστασία

# data[].attributes.headline
Τα ψηλά βουνά 

# data[].attributes.subject
Τα ψηλά βουνά 

# data[].attributes.body
Το βιβλίο που θα σας παρουσιάσω λέγεται «Τα Ψηλά Βουνά». Συγγραφέας του είναι ο Ζαχαρίας Παπαντωνίου, εικονογράφοι η Ζελέσκου Ειρήνη και ο Τσίλης Θάνος, και κυκλοφορεί από τις εκδόσεις Μίνωας. Πρόκειται για ένα βιβλίο περιπέτειας.

Λίγα λόγια για το βιβλίο:

Μια παρέα παιδιών τελειώνει το σχολείο και αποφασίζει να κάνει διακοπές στα ψηλά βουνά της Ευρυτανίας. Εκεί έρχονται σε επαφή με τη ζωή του βουνού και τις ομορφιές της φύσης και δημιουργούν μια μικρή κοινότητα με ρόλους και αρμοδιότητες για τον καθένα. Μαθαίνουν να λύνουν τα προβλήματά τους και να ξεπερνούν τις δυσκολίες της ζωής, ενώ γίνονται δάσκαλοι για τον Λάμπρο, το μικρό τσοπανόπουλο που διψά για μάθηση.

Το βιβλίο αυτό μου άρεσε πολύ, επειδή έχει μια πολύ ωραία ιστορία, και σας το προτείνω

Γιώργος Ν.

# data[].attributes.headline
Το μυστήριο του κρυφού δωματίου 

# data[].attributes.subject
Το μυστήριο του κρυφού δωματίου 

# data[].attributes.body
Το βιβλίο που θα σας παρουσιάσω είναι "Το μυστήριο του κρυφού δωματίου ". Ο συγγραφέας αυτού του βιβλίου είναι ο Ενιντ Μπλάιτον. Αυτό το βιβλίο εκδόθηκε στις εκδόσεις Μίνωας. Επίσης το βιβλίο είναι άνω των 8 ετών.

Η υπόθεση αυτού του βιβλίου είναι: Έφτασαν οι διακοπές των Χριστουγέννων αλά τα 5 Λαγωνικά, αντί να ξεκουραστουν, αναζητούν μια καινούρια υπόθεση. Ο Πιπ ανακαλύπτει ένα επιπλωμένο δωμάτιο σε μια μεγάλη έρημη έπαυλη. Σε ποιόν ανήκει αυτό το δωμάτιο και τι συμβαίνει εκεί μέσα ; Τα 5 Λαγωνικά αποφασίζουν να λύσουν το μυστήριο, χωρίς όμως να υποψιάζονται την παγίδα που έχει στηθεί ...

Το βιβλίο αυτό μου αρέσει γιατί έχει πολύ ωραίες εικόνες και υπόθεση. Σας προτείνω να το διαβάσετε!!!

Βαγγέλης.

# data[].attributes.headline
Ένα ρομπότ ικανό για κάθε εργασία......

# data[].attributes.subject
Ένα ρομπότ ικανό για κάθε εργασία......

# data[].attributes.body
Είμαι άνθρωπος;; Είμαι μηχάνημα;; Μμμ, είμαι απλώς ο ΙΓΚΕΡ . Ένα πείραμα. Δεν είμαι σαν τα άλλα ρομπότ. Με κατασκεύασαν με τέτοιον τρόπο, ώστε να μπορώ να μαθαίνω από τις εμπειρίες μου. Δηλαδή να επιλέγω τι να κάνω κάθε φορά. Και τώρα με βάζουν να ζήσω σαν υπηρέτης σε μια συνηθισμένη οικογένεια. Έχω όμως μια αγωνία. Πώς θα καταφέρω να συναγωνιστώ τα γοητευτικά ρομπότ BDC4 που έχουν ξετρελάνει τους ανθρώπους;; Πώς θα τα βάλω μαζί τους και πώς θα αποτελούν απειλή ανθρώπους ότι στην πραγματικότητα αποτελούν απειλή γι'αυτους ;;

Ένα βιβλίο που μας μεταφέρει στα τέλη του 21ου αιώνα, όπου τα ρομπότ κάνουν τις περισσότερες βοηθητικές και μη εργασίες για τους ανθρώπους. Τι θα συμβεί όμως όταν τα ρομπότ αποκτήσουν νοημοσύνη και εξεγερθούν κατά των ανθρώπων με σκοπό να τους εξουσιάσουν;; Πώς θα μπορέσει ο καλοσυνάτος ΙΓΚΕΡ να αντιμετωπίσει τα BDC4;

Κωνσταντίνα Π

Για παιδιά από 9 ετών .

Ελένη φαξ.

# data[].attributes.headline
Ο Harry Potter και η Κάμαρα με τα μυστικά

# data[].attributes.subject
Ο Harry Potter και η Κάμαρα με τα μυστικά

# data[].attributes.body
Το αγαπημένο μου βιβλίο είναι "Ο Harry Potter και η κάμαρα με τα Μυστικά". Γράφτηκε από την J.K. Rowling και είναι το δεύτερο από τα εφτά βιβλία της επιτυχημένης και δημοφιλούς σειράς μυθιστορημάτων Harry Potter.

Όλη η πλοκή του έργου διαδραματίζεται στη Σχολή Μαγείας Χόγκουαρτς οπού ο Χάρι Πότερ επιστρέφει για να συνεχίσει τις σπουδές μετά από ένα βαρετό καλοκαίρι με τους θείους του και κάτι απροσδόκητο. Λίγο πριν την επιστροφή έρχεται σε επαφή με ένα ξωτικό το οποίο τον προειδοποιεί ότι αν επιστρέψει στη Σχολή θα συμβούν τρομερά πράγματα. Υποψιάζεται ότι πίσω από αυτή την επίσκεψη κρύβεται ο εχθρός του Ντράκο Μαλφόι.

Φτάνοντας στη σχολή εμφανίζονται απειλητικά μηνύματα στους τοίχους του κάστρου που ανακοινώνουν ότι η Κάμαρα με τα Μυστικά έχει ανοίξει ξανά. Μαθητές και ζώα βρίσκονται "πετρωμένοι" από μια άγνωστη δύναμη, και όλοι υποψιάζονται τον Χάρι καθώς ανακαλύπτεται ότι μπορεί να μιλάει τη γλώσσα των φιδιών.

Με τη βοήθεια της Ερμιόνης και ενός μαγικού ημερολογίου ανακαλύπτουν την είσοδο της Κάμαρας. Εκεί ο Χάρι έρχεται πρόσωπο με πρόσωπο με τον Βασιλικό (ένα γιγάντιο φίδι) και τη μνήμη του νεαρού Βόλντεμορτ, καταφέρνοτας τελικά να σώσει την Τζίνι Ουέσλι και να αποδείξει την αθωότητα του Χάκγριντ.

Μου αρέσουν πολύ αυτά τα βιβλία γιατί όλα αυτά διαδραματίζονται στο Hogouards μια σχολή μαγείας που βρίσκεται σε ένα φανταστικό κόσμο. Επίσης σου δημιουργεί τεράστια αγωνία και περιέχει πολύ περιπέτεια. Βρίσκω ότι η συγγραφέας έχει πάρει στοιχεία από τη μυθολογία διαφόρων χωρών. Σε αυτό το βιβλίο βρήκα στοιχεία από την ελληνική μυθολογία, τη Μέδουσα. Γι' αυτό σε όσους αρέσουν όλα τα παραπάνω τους το συστήνω.

Βασιλική

# data[].attributes.wish_content.attachment_props.alternative_text
ο χάρι ποτερ και η κάμαρα με τα μυστικά εξώφυλλο

# data[].attributes.headline
30 Σπουδαίοι παίκτες

# data[].attributes.subject
30 Σπουδαίοι παίκτες

# data[].attributes.body
Το βιβλίο που θα σας παρουσιάσω είναι: '30 Σπουδαίοι Παίκτες που έγραψαν Ιστορία' -τα αστέρια της μπάλας. Τα κείμενα τα έχουν γράψει οι Λούκα ντε Λεόνε και Πάολο Μαντσίνι, από τις εκδόσεις Διόπτρα.

Αυτό το βιβλίο μιλάει για πολλούς ιστορικούς παίκτες. Όπως οι Λ. Μέσι, Κ. Ρονάλντο, Κ. Μπαπέ, Ζ. Ζιντάν, Πελέ, Ροναλντίνιο, Ρονάλντο Ναζαριο-το Φαινόμενο, Ζ. Ιμπραϊμοβιτσ, Μαραντονα, Νειμάρ κ.α..

Μας διηγείται μικρές ιστοριούλες για τις ζωές τους, από ποια χώρα κατάγονταν, τα νούμερα που φορούσαν στις φανέλες τους, τι τρόπαια κατέκτησαν, ποσό φτωχοί ήταν και πόσο πλούσιοι κατέληξαν. Μας εξηγεί κάποια κόλπα για τις ντρίπλες τους, για τα σουτ τους και για τις πάσες τους.

Οι 2 καλύτεροι παίκτες που ξεχώρισα εγώ ήταν ο Ροναλντίνιο και ο Ζ. Ζιντάν. Με εντυπωσίασαν για τα σουτ τους, για τις ντρίπλες τους, για την δύναμή τους -ψυχολογική & σωματική- και για τις πολύ ωραίες πάσες που έκαναν. Κατάγονταν ο Ροναλντίνιο από την Βραζιλία και ο Ζ. Ζιντάν από την Γαλλία, και τώρα πλέον έχουν αποσυρθεί.

Αυτό το βιβλίο μου το έχει πάρει η θεία μου και το έχω αγαπήσει πολύ.

Γιώργος Γ.

# data[].attributes.headline
Ο Χάρι Πότερ και η Φιλοσοφική Λίθος  

# data[].attributes.subject
Ο Χάρι Πότερ και η Φιλοσοφική Λίθος  

# data[].attributes.body
Το αγαπημένο μου βιβλίο είναι Ο Χάρι Πότερ και η Φιλοσοφική Λίθος. Η συγγραφέας αυτού του βιβλίου είναι η ΤΖ. Κ. Ρόουλινγκ και είναι από τις εκδόσεις Ψυχογιός. Είναι ένα βιβλίο φαντασίας.

Ο Χάρι Πότερ δεν έχει ιδέα από μαγεία. Ζει με τους άθλιους Ντάρσλι και τον απαίσιο γιο τους, τον Ντάντλι. Το δωμάτιό του είναι μια μικρή αποθήκη κάτω από τη σκάλα, και δεν έχει κάνει ποτέ πάρτι για τα γενέθλιά του εδώ και έντεκα χρόνια. Μια μέρα, όμως, καταφτάνει ένα μυστηριώδες γράμμα με ταχυδρομική κουκουβάγια. Πρόκειται για μια πρόσκληση σε ένα απίστευτο μέρος με το όνομα Σχολή "Χόγκουαρτς" για Μαγείες και Ξόρκια.

Αυτό το βιβλίο μου αρέσει επειδή έχει μυστήριο και είναι περιπετειώδες. Κωνσταντίνος Χ.

# data[].attributes.headline
Ο Βασιλιάς των Λιονταριών 

# data[].attributes.subject
Ο Βασιλιάς των Λιονταριών 

# data[].attributes.body
Το βιβλίο που θα σας παρουσιάσω είναι Ο Βασιλιάς των Λιονταριών. Η συγγραφέας είναι η Πάολα Τιντσάνι, η οποία έχει γράψει πάνω από 100 βιβλία.

Ο Βασιλιάς των Λιονταριών είναι ο Μουφάσα. Η τρυφερή λέαινα Σαράμπι είναι η βασίλισσα και ο γιος τους, ο Σίμπα, προοριζόταν στο μέλλον να πάρει τη θέση του πατέρα του και να γίνει κι αυτός Βασιλιάς των Λιονταριών. Όμως εκείνη η μέρα ήταν πολύ μακριά… Για την ώρα, ο κυνοκέφαλος πίθηκος Ραφίκι πασπαλίζει με κόκκους σκόνης τον Σίμπα και τον σηκώνει ψηλά, επιδεικνύοντάς τον σε όλα τα ζώα που έχουν συγκεντρωθεί γύρω από τον Μεγάλο Βράχο για να καλωσορίσουν τον μελλοντικό ηγέτη στον Κύκλο της Ζωής.

Υπάρχει, όμως, κάποιος που δεν συμμετέχει σε αυτή τη γεμάτη χαρά γιορτή. Είναι ο Σκαρ, ο μικρός αδελφός του Μουφάσα. Ο εχθρικός Σκαρ ήλπιζε να γίνει εκείνος βασιλιάς. Όμως, όταν γεννήθηκε ο Σίμπα, τα σχέδιά του ναυάγησαν.

# data[].attributes.wish_content.attachment_props.alternative_text
Ο Βασιλιάς των Λιονταριών 

# data[].attributes.headline
Πάμε δυνατά!

# data[].attributes.subject
Πάμε δυνατά!

# data[].attributes.body
Το βιβλίο που θα παρουσιάσω είναι το Πάμε Δυνατά με τον ΜακΚουίν. Γράφτηκε από τον Φρανκ Μπέριο και είναι από τις εκδόσεις Μίνωας. Το βιβλίο συνδυάζει δράση και φαντασία.

Λίγα λόγια γι’ αυτό: Μια μέρα υπήρχε μια πόλη γεμάτη αυτοκίνητα. Όλα τα αυτοκίνητα πήγαιναν για έναν αγώνα. Όταν άρχισε ο αγώνας, ο κεραυνός ΜακΚουίν ήταν τελευταίος και σκέφτηκε να ανάψει μια φωτιά για να μην μπορέσουν να τον περάσουν τα άλλα αυτοκίνητα. Όμως αυτή η φωτιά προκάλεσε μεγάλη ζημιά. Μετά από λίγα λεπτά έφτασε η πυροσβεστική και έσβησε τη φωτιά. Ο ΜακΚουίν έμαθε το λάθος που είχε κάνει και δεν το ξαναέκανε.

Οι εντυπώσεις μου είναι ότι πρόκειται για ένα ωραίο βιβλίο και θα πρότεινα να το διαβάσετε κι εσείς.

Γιωργος.Κ

# data[].attributes.body
Συγγραφέας : Η Ιερά Σύνοδος της Εκκλησίας της Ελλάδας

Εκδότης : Ι. Σιδέρης

Το αγαπημένο μου βιβλίο είναι η εικονογραφημένη Βίβλος. Ήταν δώρο της νονάς της μαμάς μου προς αυτήν, όταν ήταν παιδί. Με τη σειρά της η μαμά μου το δώρισε σ` εμένα και στον αδερφό μου. Είναι ειδική έκδοση για παιδιά με απλά λόγια και πολύχρωμες εικόνες σε 522 σελίδες !!!

Άγια γραφή είναι η Παλαιά Διαθήκη και η Καινή Διαθήκη. Στα βιβλία της Παλαιάς Διαθήκης, που είναι 49, αναφέρεται με απλά λόγια η δημιουργία του Κόσμου και του ανθρώπου, η ζωή του στον παράδεισο και η παρακοή, που είχε αποτελέσματα να διωχθεί από αυτόν. Είναι ακόμη η ιστορία του Ισραηλιτικού λαού. Πολλά ποιήματα και οι προφητείες των προφητών περιέχονται επίσης στην Παλαιά Διαθήκη.

Η Καινή Διαθήκη, που περιλαμβάνει 27 βιβλία, μας εξιστορεί τη γέννηση, τη ζωή, τη διδασκαλία, τα θαύματα του Ιησού, τη σταύρωση, την ταφή, την ανάσταση και την ανάληψη Του στους ουρανούς. Όλα αυτά μαζί αποτελούν την ιστορία αλλά και το οικοδόμημα της Χριστιανικής πίστης.

Κωνσταντίνος

5/2/2026

# data[].attributes.attachment_caption
Το βιβλίο από της εκδόσεις  Ίκαρος 

# data[].attributes.headline
Αυτό το ελάφι είναι δικό μου

# data[].attributes.subject
Αυτό το ελάφι είναι δικό μου

# data[].attributes.body
Το βιβλίο που θα σας παρουσιάσω είναι περιπετειώδες και ονομάζεται «Αυτό το ελάφι είναι δικό μου». Ο συγγραφέας του είναι ο Oliver Jeffers και το εικονογράφησε ο ίδιος. Εκδόθηκε από τις εκδόσεις Ίκαρος.

Ο Γουίλι απέκτησε ένα ελάφι, αλλά δεν ήταν πραγματικά δικό του. Είχε έρθει σε αυτόν πριν λίγο καιρό. Το ονόμασε Μαρσέλ. Το ελάφι προσανατολιζόταν εύκολα, ενώ ο Γουίλι προσπαθούσε να του μάθει τους κανόνες καλής συμπεριφοράς. Κάποιες φορές το ελάφι δεν τηρούσε τους κανόνες, κυρίως τον κανόνα Νο. 4: «Δεν ενοχλούμε τον Γουίλι όταν ακούει μουσική».Όμως, το ελάφι δεν ακολουθούσε τον κανόνα Νο. 7: «Δεν απομακρυνόμαστε από το σπίτι». Γι’ αυτό ο Γουίλι έπαιρνε μαζί του ένα κουβάρι νήμα, για να μην χάνονται. Το ελάφι βοηθούσε τον Γουίλι στις δύσκολες στιγμές. Μια μέρα, μια ηλικιωμένη κυρία είπε πως το ελάφι ήταν δικό της και το έλεγαν Ροντρίκο. Τελικά αποδείχτηκε πως το ελάφι είχε όχι έναν αλλά τρεις ιδιοκτήτες: την ηλικιωμένη κυρία, τον Γουίλι και έναν ηλικιωμένο κύριο που τον φώναζε Ντομίνικ.

Αυτό το βιβλίο μου άρεσε γιατί ήταν περιπετειώδες και αστείο.

Πελαγία Κ.

# data[].attributes.headline
Ο Καπετάν Βράκας και η Ανάλγητη Αντεπίθεση του Καμπίνε Τουρμπο 2.000

# data[].attributes.subject
Ο Καπετάν Βράκας και η Ανάλγητη Αντεπίθεση του Καμπίνε Τουρμπο 2.000

# data[].attributes.body
Το βιβλίο που θα σας παρουσιάσω είναι «Ο Καπετάν Βράκας και η Ανάλγητη Αντεπίθεση του Καμπίνε Τουρμπο 2.000». Το βιβλίο αυτό έχει δράση, τρόμο και γέλιο. Το έγραψε ο Ντέιβ Πιλκι και η έκδοσή του είναι Ψυχογιός.

Είναι αρκετά ωραίο και υπάρχουν κι άλλες εκδόσεις. Έχει 222 σελίδες. Λίγα λόγια γι’ αυτό:

Ο Καμπίνες Τουρμπο 2.000 αντεπιτίθεται! Η σαρκοφάγος λεκάνη που καταβροχθίζει τα πάντα στο πέρασμά της επιστρέφει και έχει τρελή όρεξη για εκδίκηση. Ο Τζόρτζ, ο Χάρολντ και ο άσπονδος εχθρός τους, ο Μέλβιν Σνίντλι, κρατούν στα χέρια τους τη μοίρα της ανθρωπότητας. Θα επικρατήσει άραγε η δύναμη της βράκας; Ή μήπως θα καταπιεί για πάντα το καζανάκι;

Πρέπει να το διαβάσεις όπως πάντα, αν είσαι περιπετειώδης άνθρωπος!

Δημήτρης Στ.

# data[].attributes.headline
Το Μεγάλο Πάντα και ο Μικρός Δράκος 

# data[].attributes.subject
Το Μεγάλο Πάντα και ο Μικρός Δράκος 

# data[].attributes.body
Το βιβλίο που θα παρουσιάσω είναι Το Μεγάλο Πάντα και ο Μικρός Δράκος. Το βιβλίο αυτό γράφτηκε από τον James Norbury, ο οποίος το εικονογράφησε κιόλας. Τη μετάφραση έκανε η Σοφία Τάπα.

Οι δύο αγαπημένοι φίλοι, το Μεγάλο Πάντα και ο Μικρός Δράκος, ξεκινούν μαζί ένα ταξίδι μέσα από τις εποχές του χρόνου. Στον δρόμο τους, μέσα στη φύση, συχνά χάνονται και, παρόλο που δεν γνωρίζουν πού βρίσκονται, συναντούν πολλά υπέροχα αξιοθέατα, τα οποία δεν θα είχαν ανακαλύψει ποτέ αν είχαν πάρει τον σωστό δρόμο.

Αυτό το βιβλίο μου αρέσει, επειδή μιλάει για την αληθινή φιλία και την εμπιστοσύνη που μπορεί να έχουν δύο φίλοι μεταξύ τους.

Λεωνιδία.

# data[].attributes.headline
Αστροφιλαράκια - Ο Μαγικός Καθρέφτης

# data[].attributes.subject
Αστροφιλαράκια - Ο Μαγικός Καθρέφτης

# data[].attributes.body
Το βιβλίο που θα σας παρουσιάσω είναι Ο Μαγικός Καθρέφτης. Η συγγραφέας είναι η Λίντα Τσάπμαν, η οποία έχει γράψει πάνω από διακόσια βιβλία που έγιναν best seller σε όλο τον κόσμο, και η εικονογράφος είναι η Λούσι Φλέμινγκ.

Η Μάια και οι φίλες της πιστεύουν στη μαγεία. Όταν συναντούν τα Αστερόζωα, ένας καινούριος μαγικός κόσμος ξεδιπλώνεται μπροστά τους.

Αυτό το βιβλίο μου άρεσε γιατί ήταν μια ιστορία μυστηρίου.

Χαρά Γ